12怪盜|姜濤為Jeremy 罕有發火解畫 Stanley :佢打麻雀就會咁
《12怪盜》今日(1日)謝票小分隊第一站有姜濤同Stanley 。Stanley 日前謝票時喺戲院唔小心跣一跣,問佢有無受傷,佢就話好在自己身手敏捷,所以無事,仲話當時地下因為無地毯,所以真係好跣。
而提到Jermey 日前謝票後離場時,因被粉絲重重包圍而罕有發火,姜濤今日就話「佢私下都係咁樣,因為擔心大家安全。」Stanley 補充因為Jeremy 見到大家衝埋車,因為擔心大家安全所以先會有咁嘅舉動,問到係咪少見Jeremy 呢一面,大表哥就笑言「緊係見過啦,佢打麻雀就會咁㗎啦。佢真係擔心大家安全啫。」